Les Escoles d'Acollida avaluen positivament el treball d’este curs
02 de juny 2023

![](/media/iwllurn5/ea_c.jpg?width=850&height=637.5)

Els participants en el programa Escoles d'Acollida, l'objectiu del qual és la inclusió de les famílies migrants, han celebrat una reunió per a avaluar el treball d'este curs escolar. En l'acte avaluatiu han participat els representants de l'ONGD impulsora del projecte, Escoles Solidàries, el professorat jubilat voluntari i la regidora de Cooperació, Maria Josep Soriano, que coordina el programa amb el departament d'Educació.

Les Escoles d'Acollida donen un servei d'ensenyament del valencià i del castellà en horari escolar als pares i les mares migrants per aconseguir una major inclusió en els centres escolars on estudien els seus fills, en les AMPES i en la societat local. Durant este curs, les Escoles d'Acollida s'han dut a terme al CEIP Baladre i el CEIP Mestre Tarrazona amb una participació mitjana de 12 mares, la majoria d'elles d'origen magrebí.

Segons les conclusions de la reunió avaluativa, el resultat del programa és satisfactori i en el pròxim curs s’ampliaràn els col·legis participants, així com l'alumnat i el professorat voluntari. La regidoria de Cooperació ha agraït el treball de tots els col·laboradors i ha animat a les participants a difondre el projecte d’inclusió entre la comunitat de famílies migrants del municipi.

*   [](http://www.facebook.com/sharer.php?u=https://aytosagunto.es/va/actualitat/les-escoles-d-acollida-avaluen-positivament-el-treball-d-este-curs/ "Facebook")
*   [](http://twitter.com/share?url=https://aytosagunto.es/va/actualitat/les-escoles-d-acollida-avaluen-positivament-el-treball-d-este-curs/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-escoles-d-acollida-avaluen-positivament-el-treball-d-este-curs/ "Linked In")
*   [](mailto:?body=https://aytosagunto.es/va/actualitat/les-escoles-d-acollida-avaluen-positivament-el-treball-d-este-curs/)